b'\n_START_ARTICLE_\nGuvernant\xc4\x97 (filmas)\n_START_SECTION_\nTurinys\n_START_PARAGRAPH_\nEnriko ir Elena turi du vaikus ir gyvena name su naivia kambarine Jana ir turtingu seneliu Leopoldu. Jie nuolat riejasi, mat Enriko neberodo \xc5\xbemonai d\xc4\x97mesio, senelis atvirai niekina s\xc5\xabn\xc5\xb3 ir i\xc5\xa1 esm\xc4\x97s vadovauja \xc5\xa1eimai, tuo tarpu Elenai d\xc4\x97l intymumo tr\xc5\xabkumo nuolat vaidenasi nuogi vyrai._NEWLINE_\xc5\xa0eimoje pasirodo nauja guvernant\xc4\x97 pranc\xc5\xabz\xc4\x97, kuri\xc4\x85 suvilioti Enriko laiko garb\xc4\x97s reikalu, ta\xc4\x8diau Katerinos jis visi\xc5\xa1kai nedomina. Ji susidraugauja su seneliu, kuriam i\xc5\xa1 prad\xc5\xbei\xc5\xb3 nepatinka, kad naujoji guvernant\xc4\x97 kalvinist\xc4\x97, o ne katalik\xc4\x97, ta\xc4\x8diau netrukus ima praleisti su juo vis daugiau laiko. Katerinai vis daugiau d\xc4\x97mesio rodo ir Jana, ta\xc4\x8diau kuomet jis \xc4\xafgauna seksualin\xc4\xaf pob\xc5\xabd\xc4\xaf, ji pasako apie tai \xc5\xa1eimai. Leopoldas nusprend\xc5\xbeia atleisti Jan\xc4\x85 ir i\xc5\xa1siusti j\xc4\x85 atgal \xc4\xaf kaim\xc4\x85. \xc5\xa0eima nusamdo nauj\xc4\x85 kambarin\xc4\x99, kuri\xc4\x85 suranda Katerina, o po kurio laiko gaun\xc4\x85 \xc5\xbeini\xc4\x85, kad Janos traukinys pateko \xc4\xaf avarij\xc4\x85 ir mergina po keli\xc5\xb3 dien\xc5\xb3 mir\xc4\x97. Leopoldas nori prane\xc5\xa1ti apie tai Katerinai, ta\xc4\x8diau aptinka j\xc4\x85 lovoje su nauj\xc4\x85ja kambarine. Sukr\xc4\x97stam Leopoldui ji prisipa\xc5\xbe\xc4\xafsta apie savo potrauk\xc4\xaf moterims, su kuriuo kovoja jau eil\xc4\x99 met\xc5\xb3 ir kad Janos ji atsikrat\xc4\x97 tam, kad pad\xc4\x97t\xc5\xb3 merginai i\xc5\xa1vengti pagundos. Kuomet Katrina su\xc5\xbeino apie merginos mirt\xc4\xaf, ji bando nusi\xc5\xbeudyti, ta\xc4\x8diau Leopoldas j\xc4\x85 i\xc5\xa1gelbsti...'